
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt Iekšlietu ministrijas priekšlikumu par līgumu slēgšanas tiesību piešķiršanu atbilstoši sarunu procedūras “Nepabeigto VUGD depo ēku būvdarbi Rūjienā, Saulkrastos, Kandavā un Aizputē” (identifikācijas numurs IeM NVA 2024/60) rezultātam, nodrošinot ugunsdzēsības depo Rūjienā, Saulkrastos, Kandavā un Aizputē izbūves pabeigšanu, un atļaut Iekšlietu ministrijai (Nodrošinājuma valsts aģentūrai) uzņemties ilgtermiņa saistības 2024. - 2025. gadam ne vairāk kā 4 282 552 euro apmērā.
· 4. Iekšlietu ministrijas priekšlikumu par augstas gatavības projekta "Infrastruktūras attīstības projektu īstenošana iekšlietu nozarē" pasākumu – jaunu ugunsdzēsības depo būvniecība Aizputē, Dagdā, Iecavā, Ilūkstē, Kandavā, Priekulē, Rūjienā un Saulkrastos, depo aprīkošana un projekta vadības nodrošināšana – īstenošanas termiņa pagarināšanu līdz 2025. gada 31. decembrim.
· 5. Lai nodrošinātu Iekšlietu ministrijai papildu finansējumu ugunsdzēsības depo Rūjienā, Saulkrastos, Kandavā un Aizputē izbūves pabeigšanai 2025. gadam, atbalstīt Iekšlietu ministrijas priekšlikumu par bāzes izdevumu precizēšanu un:
· 5.1. palielināt finansējumu Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" 2025. gadam par 781 860 euro;
· 5.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu 2025. gadam par 781 860 euro.
· 6. Iekšlietu ministrijai iesniegt Finanšu ministrijā priekšlikumu bāzes izdevumu precizēšanai atbilstoši šā protokollēmuma 5. punktā noteiktajam.
· 7. Pieņemt zināšanai, ka izdevumi, kas saistīti ar ugunsdzēsības depo izbūves pabeigšanas pasākumu īstenošanu 2024.-2025. gadā ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

